STONOTENISKI SAVEZ CRNE GORE

POSLOVNIK O RADU

SKUPŠTINE STONOTENISKOG SAVEZA CRNE GORE

Podgorica, 26. januar 2019. godine

Na osnovu člana 24 Statuta Stonoteniskog saveza Crne Gore, na sjednici održanoj 26. januara 2019. godine, Skupština Stonoteniskog saveza Crne Gore je usvojila:

POSLOVNIK O RADU

SKUPŠTINE STONOTENISKOG SAVEZA CRNE GORE

**I UVODNE ODREDBE**

1. **Sadržaj poslovnika**

Član 1

Ovim Poslovnikom se uređuje način rada i odlučivanja na Skupštini Stonoteniskog saveza Crne Gore ( u daljem tekstu: STS CG).

Član 2

Odredbe ovog Poslovnika primjenjuju se na sva lica koja prsustvuju sjednici Skupštine.

1. **Oblik rada Skupštine**

Član 3

Skupština radi na sjednicama.

Član 4

Sjednice Skupštine se održavaju jedan put godišnje i po potrebi.

Član 5

Sjednice Skupštine su po pravilu javne.

Sjednicama Skupštine prisustvju članovi Skupštine.

Druga lica mogu prisustvoati sjednicama Skupštine po pozivu ili odobrenju Predsjednika Skupštine.

Član 6

Predstavnici javnog informisanja mogu da prisustvuju sjednicama i da obavještavaju javnost o radu Skupštine, sa obavezom čuvanja poslovne tajne.

Izuzetno, Skupština može da odluči da sjednici Skupštine ne prisustvuju predstavnici javnog informisanja, ako ocijeni da to zahtijevaju interesi Saveza.

**II PRAVA I DUŽNOSTI ČLANOVA SKUPŠTINE**

1. **Prva članova Skupštine**

Član 7

Član Skupštine( u daljem tekstu ''delegat'') ima pravo da na sjednici govori u vezi sa pitanjima koja su na Dnevnom redu sjednice, da učestvuje u pretresu prijedloga Odluke ili drugog pitanja koje je na Dnevnom redu, i da predloži odgovarajuću Odluku ili mjeru iz nadležnsoti Skupštine.

Član 8

Delegat Skupštine ima pravo i obavezu da glasa o prijedlogu Odluke na sjednici, izjašnjavanjem za ili protiv, a može se i uzdržati od glasanja.

1. **Dužnosti delegata Skupštine**

Član 9

Delegat Skupštine je dužan da se pridržava propisanog reda na sjednici Skupštine. Za povrede propisanog reda na sjednici, prema članu se u Skupštini mogu izreći mjere predviđene ovim Poslovnikom.

**III PRIPREMANJE SJEDNICE SKUPŠTINE**

Član 10

Pripreme sjednice Skupštine vrši neposredno Predsjednik i Sekretar STSCG.

Član 11

Poziv za sjednicu Skupštine dostavlja se svim delegatima Skupštine, lično ili preporučenom pošiljkom, sa potvredom o uručenju.

Član 12

Delegatima Skupštine i drugim pozvanim licima, uz Poziv za sjendicu Skupštine, dostavlja se i materijal koji čine:

* Pismeno pripremljeni izvještaji,
* Obrazloženja,
* Prijedlozi za donošenje odluka.

Uz materijal za sjendicu Skupštine dostavlja se i Zapisnik sa prethodne sjednice Skupštine.

**IV ODRŽAVANJE SJEDNICE SKUPŠTINE**

Član 13

Skupštinu STS CG saziva Predsjendik Skupštine, a u slučaju njegove spriječensoti Potpredsjednik, koga on ovlasti.

Uz predlog za sazivanje sjednice Skupštine, ovlašćeni predlagači, dužni su da navedu i obrazlože razloge i potrebu sazivanja Skupštine, te da predlože dnevni red za sjednicu.

Član 14

Redovna izborna sjendica Skupštine održava se svake 5 (pete) godine.

Redovne sjednice Skupštine održavaju se po potrebi, a najmanje dva puta godišnje.

Član 15

Vanredna sjednica Skupštine saziva se na zahtjev:

-najmanje jedne trećine klubova koji čine savez,

-upravnog odbora.

Vanredna sjednica Skupštine se mora sazvati u roku od pet (5) dana od dana podnošenja obrzaloženog zahtjeva, s tim da se sjednica Skupštine održi u roku od 15 dana od dana pristizanja zahtjeva.

Član 16

Skupština se mora sazvati u roku od 10 (deset) dana od dana podnošenja obrazloženog zahtjeva, s tim da se sjednica Skupštine održi u roku od mjesec dana od dana pristizanja zahtjeva.

Ako predsjendik ili Potpredsjendik Skupštine ne sazove Skupštinu u roku od mjesec dana od dana podnošenja obrazloženog zahtjeva, Skupštinu će sazvati podnosilac obrazloženog zahtjeva, s tim da deponuje odgovarajuća sredstva neophodna za održavanje Skupštine na žiro račun Saveza.

**V TOK SJEDNCIE**

Član 17

Sjednicom Skuštine predsjedava predsjendik Skupštine.

U slučaju spriječensoti Predsjendika sjednicom predsjedava Potpredsjednik Skupštine koga on ovlasti.

Ako ni Potpredsjednik Skupštine ne prisustvuje sjendici Skupštine sjednicom Skupštine će predsjedavati član Skupštine kojeg većinom glasova odrede prisutni delegati Skupštine.

Član 18

Predsjedavajući otvara sjendicu Skuštine i utvrđuje da li sjednci prisustvuje broj delegata Skupštine dovoljan za punovažno odlučivanje, u skaldu sa Statutom STS Crne Gore.

Član 19

Skupština utvrđuje dnevni red na prijedlog predsjedavajućeg.

Delegat Skupštine može i na sjednici predložiti da se na Dnevni red sjednice stavi određeno pitanje, ali je dužan da obrazloži potrebu njegovog hitnog rješavanja.

Diskusija delegata Skupštine je ogrančena na 5 (pet) minuta po pojedinoj tački Dnevnog reda.

Član 20

Prije prelaska na Dnevni red Skupštine, usvaja se zapisnik sa prethodne sjednice. Zapisnik na koji nijesu stavljene primjedbe, odnosno Zapisnik u kome su saglasno usvojenim primjedbama, izvršene izmjene, smatra se usvojenim.

Član 21

Ako sjednici ne prisustvuje dovoljan broj delegata Skupštine, sjednica se odlaže za najviše 7 (sedam) dana.

**VI ODLUČVIANJE U SKUPŠTINI**

Član 22

O svim prijedlozima i pitanjima na sjendici Skupštine odlučuje se glasanjem. Skupština, po pravilu, glasa javno. Izuzetno, Skupština donosi odluke tajnim glasanjem, ako tako zaključe delegati Skupštine.

Član 23

Redosljed glasanja je po azbučnom redu prezimena predloženih kandidata.

Po završenom glasanju, predsjedavajući utvrđuje rezultate glasanja. Rezultat glasanja se utvrđuje na osnovu broja glasova za i protiv predloga odluke, i broja glasova delegata Skupštine koji su se uzdržali od glasanja. Predlog odluke je prihvaćen ako se za prijedlog izjasnila većina prisutnih.

**VII ODLAGANJE, PREKID I ZAKLJUČIVANJE SJEDNICE**

Član 24

Zakazana sjednica Skupštine odlaže se kada nastupe razlozi koji onemogućavaju održavanje sjednice u zakazani dan.

Sjednica Skupštine odlaže se i kada se poslije otvaranja sjednice, ustanovi da sjendici ne prisustvuje dovoljan broj delegata Skupštine za punovažno odlučivanje.

Sjednicu odlaže predsjedavajući.

Član 25

Sjednica Skuštine se prekida:

-radi odmora u toku sjendice;

-kada u toku sjednice članovi Skupštine napuste sjednicu, usljed čega nastaje nemogućnost punovažnog odlučivanja;

-kada zbog dužeg trajanja sjednice, ista ne može da se završi u planirano vrijeme;

-kada dođe do težeg narušavanja reda u radu na sjednici, a predsjedavajući nije u stanju da određenim mjerama uspostavi red za rad sjednice.

Sjednicu Skupštine prekida predsjedavajući.

Član 26

Prekinuta sjendica nastavlja se najkasnije u roku od 7(sedam) dana od dana prekida.

Nastavak sjendice zakazuje Predsjednik Skupštine.

Član 27.

Po završenom pretresu i odlučivanju o svim pitanjima koja su na Dnevnom redu sjendice, predsjedavajući javno utvrđuje da je sjendica zaključena.

Zaključena sjednica se ne može nastaviti.

**VIII ODRŽAVANJE REDA NA SJEDNICI**

Član 28

Učesnici u radu Skupštine svoje želje za učešće u raspravi prijavljuju Predsjedniku.

Predsjendik, eventualno, kandidatima prema prijavljenom redu javljanja, na isti način daje riječ. Niko ne može učestvovati u raspravi ako nije dobio odobrenje od predsjedavajućeg.

Član 29

Za povredu propisanog reda na sjendici prisutnima se može izreći:

- Opomena,

- Oduzimanje riječi;

- Udaljvanje sa sjendice.

Izrečene mjere za povredu reda na sjednici unose se u Zapisnik sa održane sjednice.

Član 30

Opomena će se izreći licu koje svojim ponašenjem ili govorom na sjendici narušava propisani red.

Opomenu izriče predsjedavajući.

Član 31

Oduzimanje riječi izreći će se licu koje svojim govorom na sjendici narušava propisan red, a već je na istoj sjendici opomenuto.

Oduzimanje riječi izriče predsjedavajući.

Član 32

Udaljenje sa sjednice izreći će se prisutnom licu koje ne postupi po nalogu predsjedavajućeg koji mu je izrekao kaznu oduzimanja riječi ili koje na drugi način grubo ometa ili sprečava rad na sjednici.

**IX AKTI SKUPŠTINE**

Član 33

Skupština STS CG donosi, pored Statuta STS CG i Poslovnik o svom radu i ostale Pravilnike i odluke na osnovu Statuta.

**X ZAPISNIK O SJEDNICI**

Član 34

O sjednici se vodi Zapisnik.

Zapisnik o sjednici vodi Sekretar.

Kada je u pitanju Izborana Skupština, bira se zapisničar kao i 2(dva) ovjerača Zapisnika.

Član 35

Zapisnik o sjednici Skupštine sadrži naročito.

* + Označenje sjednice;
	+ Prisutna lica;
	+ Vrijeme i mjesto održavanja sjednice;
	+ Odluku o usvajanju Zapisnika sa prethdone sjedncie;
	+ Dnevni red sjednice;
	+ Zaključke po svim tačkama dnevnog reda,
	+ Vrijeme zaključenja sjednice.

Član 36

Zapisnik o sjednci sastavlja se najkasnije u roku 7(sedam) dana od dana održavanja sjednice.

Član 37

Zapisnik o sjednici ovjerava se svojeručno, potpisom predsjedavajućeg Skupštinom i sekretara STSCG.

Zapisnik se dostavlja svima koji su prisustvovali sjednici Skupštine i obavezno se odlaže u arhivu STS CG.

**XI PRELAZNE I ZAVRŠNE ODREDBE**

Član 38

Poslovnik stupa na snagu i primjenjuje se danom donošenja na sjednici Skupštine Stonoteniskog saveza Crne Gore.

Podgorica 26. januar 2019. godine

**PREDSJEDNIK SKUPŠTINE STS CG**

 **Vukadin Babobić**